《赠路芾德章》
宋代·赵蕃

忆昔介庵老，视我犹子弟。
于今于越州，必洒西州涕。
重忆郎中公，契与外氏通。
慨我未知学，一见宁发蒙。
公于介庵老，笔砚相亲友。
而于郎中公，学问躬授受。
与我非素交，有儿仍甚愚。
辱公收教之，举俗有是夫。
辱书示深眷，未报无加谴。
平日但闻风，今朝真识面。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。